Bernardo Bertolucci

Bernardo Bertolucci [bern'ardo bertol'utši] (16. märts 1940 Parma – 26. november 2018 Rooma) oli Itaalia filmirežissöör ja kirjanik.

Tema sünniaasta osas on allikates lahknevusi. Seepärast eelistab näiteks Munzinger-Archiv märkida Bertolucci sünniajaks "16. märts 1940 või 16. märts 1941". 

Bertolucci alustas loovkirjutamist 15-aastaselt ja pälvis luuletajana ka kirjandusauhindu. Kineastikarjääri alustas ta režissööri assistendina Pier Paolo Pasolini filmis "Accatone". Kui ta oli 21-aastane, valmis tema enda esimene film "La commare secca" ("Vikatimees"). 

Rahvusvaheline tunnustus saabus filmiga "Il Conformista" ("Konformist"), millega ta kandideeris stsenaristina ka Oscarile. Film tugineb Alberto Moravia samanimelisele romaanile ja kritiseerib fašistlikku ideoloogiat.

Väga vastuolulise filmiga "Ultimo tango a Parigi" ("Viimane tango Pariisis") kandideeris Bertolucci taas Oscarile nagu ka filmi peaosaline Marlon Brando. Ka ta järgmised filmid "1900" ja "La Luna" põhjustasid suurt poleemikat.

Film "L'Ultimo Imperatore" ("Viimane keiser") pälvis 1987. aastal üheksa Ameerika Filmiakadeemia auhinda, ka Bertolucci ise sai Oscari parima režissööri ja koos Mark Peploe'ga parima adapteeritud stsenaariumi kategoorias. Film räägib Hiina viimase keisri Pu Yi elust kuuekümne aasta jooksul. Selle filmi tegemiseks sai ta eriloa filmida Pekingis Keelatud Linnas.

2007. aastal sai ta Veneetsia filmifestivalil elutöö eest 75. aastapäeva Kuldlõvi http://www.labiennale.org/en/cinema/history/2000_2008.html (Leone d'oro del 75°), mis oli eriauhind (samal aastal sai elutöö Kuldlõvi Leone d'oro alla Carriera Tim Burtonhttp://www.labiennale.org/en/cinema/history/awards3.html"Kes? Mis? Kus?" 2008, lk 348). 

 Filmograafia 

 Aasta  Pealkiri  Eestikeelne pealkiri 1962  "La Commare secca"  "Vikatimees" 1962  "Prima della rivoluzione"  "Enne revolutsiooni" 1965  "La Via del petrolio"   1966  "Il Canale"  1968  "Partner"  "Partner" 1969  "Amore e rabbia" (episood "il Fico Infruttuoso") 1970  "La Strategia del ragno"  "Ämbliku strateegia" 1971  "Il Conformista"  "Konformist" 1973  "Ultimo tango a Parigi"  "Viimane tango Pariisis" 1900  "Novecento"  "1900" (ka "XX sajand") 1979  "La Luna"  "Kuu" 1982  "La Tragedia di un uomo ridicolo"  "Naeruväärse mehe tragöödia" 1987  "L'Ultimo Imperatore"  "Viimane keiser" 1990  "The Sheltering Sky"  "Kaitsva taeva all" (ka "Varjatud taevas") 1993  "Il piccolo Buddha"  "Väike Buddha" 1996  "Io ballo da sola"  "Süütust näpates" 1998  "L'Assedio"  "Sisse piiratud" (ka "Piiramisrõngas") 2002  "Ten Minutes Older:The Cello"  2003  "I Sognatori"  "Unistajad"

 Isiklikku 
Bernardo Bertolucci oli abielus filmilavastaja Clare Peploe'ga aastatel 1978–2018. Clare Peploe vend oli filmistsenarist Mark Peploe, kellega ta tegi palju koostööd.

 Viited 

 Välislingid 


Kategooria:Itaalia filmilavastajad
Kategooria:Sündinud 1940
Kategooria:Surnud 2018